
Ministru kabineta rīkojums Nr. 642
Rīgā 2022. gada 21. septembrī (prot. Nr. 48 38. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Neatliekamās medicīniskās palīdzības dienestam) finansējumu, kas nepārsniedz 102 378 euro, tai skaitā:
· 1.1. finansējumu, kas nepārsniedz 31 808 euro, divu dīzeļģeneratoru iegādei un uzstādīšanai, lai nodrošinātu alternatīvu elektroenerģijas padevi ārējās elektroapgādes traucējumu gadījumā;
· 1.2. finansējumu, kas nepārsniedz 70 570 euro, medicīnisko materiālu resursu krājumu palielināšanai, lai nodrošinātu neatliekamās medicīniskās palīdzības brigāžu darba nepārtrauktību.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

